เกิดวาตภัยในจังหวัดกระบี่และนครศรีธรรมราช เร่งช่วยเหลือผู้ประสบภัยเบื้องต้นแล้ว
กรมป้องกันและบรรเทาสาธารณภัย รายงานในรอบ 24 ชั่วโมงที่ผ่านมา เกิดวาตภัยใน 2 จังหวัด ได้แก่ กระบี่และนครศรีธรรมราช รวม 2 อำเภอ 2 ตำบล 2 หมู่บ้าน บ้านเรือนเสียหาย 21 หลัง ประกอบด้วย กระบี่ เกิดวาตภัยในพื้นที่หมู่ที่ 1 ตำบลคลองประสงค์ อำเภอเมืองกระบี่ และนครศรีธรรมราช เกิดวาตภัยในพื้นที่หมู่ที่ 5 ตำบลแก้วแสน อำเภอนาบอน ปัจจุบันสถานการณ์ยุติแล้ว กรมป้องกันและบรรเทาสาธารณภัย ประสานจังหวัดองค์กรปกครองส่วนท้องถิ่นและหน่วยงานที่เกี่ยวข้องเร่งให้การช่วยเหลือผู้ประสบภัย โดยสำรวจและประเมินความเสียหาย เพื่อดำเนินการช่วยเหลือตามระเบียบกระทรวงการคลังฯ ต่อไป ประชาชนสามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” และสายด่วนนิรภัย 1784 ตลอด 24 ชั่วโมง